cyanic-selkie/wikianc huggingface dataset:
Stortranebær
Bruk
Bærene er betydelig mindre brukt enn blåbær og tyttebær, noe som antageligvis kommer av at de er uanselige, og må plukkes ett og ett. Da sukker ble regnet som luksusvare var nok også det en medvirkende årsak. De er gode til safting og sylting. Kort tid etter at snøen tiner om våren er de fortsatt spiselige, og smaksmessig kan de med fordel plukkes da. Før de har blitt utsatt for frost, enten ved de første frostnettene ute i det fri, eller som følge av et opphold i fryseboks, kan de smake surere enn de fleste liker. På samme måte som tyttebær, inneholder tranebær mye benzosyre som fungerer som konserveringsmiddel.
Jani Lane
John Kennedy Oswald (født 1. februar 1964 i Akron Ohio, død 11. august 2011) bedre kjent som Jani Lane var en amerikansk vokalist, kjent fra sin tid i glam metal-bandet Warrant, hvor han var med fra begynnelsen og igjennom den mest suksessfulle tiden.
Lane ble funnet død på et Comfort Inn hotell i Woodland Hills i California, 47 år gammel. Dødsårsaken var akutt alkoholforgiftning.
Fingerplanen
Fingerplanen er en plan for Københavns utvikling. Planen ble til i 1947 hos Egnsplankontoret («Teknisk kontor for udvalget til planlægning af Københavnsegnen») på initiativ av det private firmaet Dansk Byplanlaboratorium. I stedet for en byutvikling som sprikte i alle retninger skulle man sørge for at byen vokste ut i «fingre» med S-banen i midten av hver finger og med grønne områder mellom fingrene. Et av resultatene av planen var at man anla Vestskoven som én av de grønne kilene i denne fingerplanen.
Bakgrunnen for planen
Danske myndigheter hadde i mellomkrigsårene nedsatt en kommisjon – Hovedstadkommissionen – og et Egnsplansutvalg som skulle planlegge hvordan man skulle imøtekomme den hastigt stigende befolkningsveksten i København og de omkringliggende kommuner. Bortsett fra en rapport om de grønne områdene i 1936, hadde utvalget inntatt en noe avventende stilling i påvente av utfallet av Hovedstadskommissionens virksomhet.
Hovedstadskommissionens arbeid trakk ut og i 1945 tok professor Steen Eiler Rasmussen hos Dansk Byplanlaboratorium affære for å få fortgang i planene. Dansk Byplanlaboratorium ønsket at man skulle koordinere de forskjellige initiativene og planene og innkalte til et møte i mars 1945. Her kom de med forslag om en overordnet plan som skulle vise hvor boliger, arbeidsplasser og rekreasjonsområder best kunne plasseres og knyttes sammen med et hensiktsmessig trafikksystem.
Både Arbejdsministeriet og kommunene rundt København viste tidlig interesse for planen og ministeriet støttet den også økonomisk. Denne støtten kom fordi man antok at det ville oppstå kaos innen sysselsettingen etter krigen. Derfor ønsket man å gjenopplive Egnsplansutvalget slik at de kunne kommentere de forslagene til beredskapsplaner som måtte komme.
Planen
Utgangspunktet for planen var at det indre København skulle være hovedstadsområdets sentrum. Prinsippet for Peter Bredsdorff og hans medarbeidere var at det over alt i hovedstaden skulle være så kort avstand som mulig mellom boliger, arbeidsplasser og grønne områder på basis av kollektivtrafikk. Mellom fingrenes bolig og arbeidsplasser skulle sporvogner og busser være det bærende systemet. Det var imidlertid grenser for hvor langt disse transportsystemene kunne strekke seg. Derfor måtte en utbygging av S-tognettet sørge for forbindelse mellom de planlagte nye boligkvarterene, de sentrale byområdene og de produksjons- og servicesentre man forestilte seg opprettet mellom fingrene og håndflaten. En prosjektert ringvei kunne krysse S-baneradialene i disse sentrene. Lokale innkjøpssentre ville man legge ved de enkelte S-togsstasjonene lenger ute med kort avstand til nærliggende bloggbebyggelse og til litt fjernere villaområder. S-tognettet var den grunnleggende strukturen i fingerplanen og skulle sikre at man kunne komme til hovedstaden på under 45 minutter selv fra ytterste omegn.
Det som antakelig var mest oppsiktsvekkende med Fingerplanen var at man mellom fingrene avsatte plass til grønne kiler med rekreasjonsområder, landbruk og gartneri. Fingerplanen søkte på denne måten å kombinere land og by. Når det ble flere biler kunne det anlegges nye veier i god avstand fra bebyggelsen til avlastning for de eksisterende utfartsveiene. Planleggerne bak fingerplanen ventet imidlertid ikke et bilproblem i umiddelbar fremtid og mente folk i første omgang ville satse på en bedre bolig og la bilen komme i andre rekke.
Fingerplanen er sterkt inspirert av den engelske planleggeren Ebenezer Howard og hans tanker om de såkalte Garden cities. Ideen var at man i stedet for å utvide storbyer med nye områder, skulle skape vesentlige satellittbyer med effektiv offentlig og privat transport til bysenteret.
Planen på 2000-tallet
Planen har aldri blitt offisielt vedtatt i noe forum, men det pedagogisk visuelle uttrykket i planen har vist seg å være så sterkt at beslutningstakere både lokalt og sentralt har fulgt planens tanker.
I 2007 kom landsplandirektivet Fingerplan 2007.
Kulturkanonen
Fingerplanen er tatt opp i Danmarks kulturkanon.
Jens Ropstad
Jens Ropstad (født 18. mai 1914, død 30. november 1982) var en norsk oberstløytnant, kompani Linge-mann og mottaker av Norges høyeste utmerkelse, Krigskorset.
Bakgrunn
Han vokste opp på Ropstadgården i Hægeland ovenfor Vennesla, Vest-Agder. Etter avsluttet agronomutdannelse ble han elev ved flyskolen 3. divisjon i Kristiansand. Som skolesjef hadde han kaptein Arne Laudal. Han fullførte befalsskolen i 1934 som nest best i kullet. På høsten gikk han inn i Garden som sersjant, og avtjente militærplikten der. Han gikk så inn i politiet i Oslo, og var ved utbruddet av andre verdenskrig politikonstabel nr. 197 ved Oslo politikorps.
Buksvømmere
Det er i Norge funnet 29 arter av buksvømmere. De fleste av de vel 600 artene finnes i varmere strøk.
Jens Ropstad
Andre verdenskrig
9. april 1940 ble han kommandert til å være med å evakuere Generalstabens papirer fra Oslo. Etter hvert ble han med i motstandskampen i den illegale politigruppen, med lederen Asbjørn Bryhn. Gruppen drev blant annet med utstedelse av falske pass og reisetillatelser til norske motstandsmenn. De drev også transport av illegale kurerer rundt i Oslo. Ropstad bodde i samme gård som bakermester Hans Andersen på Grønland, hvor det foregikk mye illegal virksomhet. Her traff han også stadig Gunnar Sønsteby, hvor de utvekslet etterretninger.
Buksvømmere
Utseende
Buksvømmere er generelt små til middels store (2,5 – 15 mm) teger som lever i ferskvann. Kroppen er parallellsidig og avlang, litt flat, gjerne mørk med fine, lyse tverrstriper på forkroppen. Hodet er omtrent så bredt som resten av kroppen, mye bredere enn langt med avrundet framkant og middelsstore til store fasettøyne som ikke stikker ut. Antennene er små og knapt synlige. Sugesnabelen er ganske kort og butt og peker nedover, ansiktet sett forfra er mer eller mindre trekantet. Pronotum er bredere enn langt, rundet foran. Forvingene er vanligvis læraktige, ofte med nettaktig mønster, men det finnes også noen kortvingede arter.
Kroppen har korte hår for at atmosfærisk luft skal «feste» seg til kroppen. Særlig bakbeina er lange og årelignende (svømmeføtter), mens forbeina er korte og brukes til å gripe mat og til å holde seg fast i vegetasjonen.
Jens Ropstad
Etter krigen
Ropstad gikk inn i de faste militære oppsetninger etter frigjøringen. Først som kaptein ved Distriktskommando Sørlandet, senere ble han utnevnt til distriktsjef med majorgrad i Heimevernet distrikt HV-07, da det ble etablert i 1946. Han forlot Forsvaret ved oppnådd pensjonsalder i august 1978, som oberstløytnant, etter 34 års tjeneste for konge og fedreland.
Buksvømmere
Levevis
Buksvømmerne holder gjerne til i de dypere vannlag, hvor de lever av alger og planterester som de virvler opp fra bunnen. Mange arter er også rovdyr som angriper ulike små virvelløse dyr, for eksempel vannlopper. De svømmer godt, men er ikke på langt nær like raske som ryggsvømmere (Notonectidae), og svømmer i motsetning til disse med ryggen opp. De fleste av artene er gode og utholdende flygere som kan forflytte seg betydelige avstander mellom egnede dammer. De svømmer med buken ned, luftreserven holdes vesentlig under vingene. De finnes i ferskvann, helst i stillestående vann. Den korthårete kroppen gjør at luftbobler fester seg til kroppen under dykking. Luftlaget gjør at de kan få en sølvfarge på kroppen. Buksvømmere kan oppholde seg under vann ganske lenge.
Jens Ropstad
Etter krigen
Han var aktiv innen Bondepartiet, Kristiansand og Opplands Turistforening, og satt i styret som både medlem og formann i Fædrelandsvennen. Han var første formann i NOP Kristiansand som i dag heter Kristiansand Garnisons Pistolklubb stiftet 21. september 1949. Han satt også i styret for avisen Agder Flekkefjords Tidende i Flekkefjord. Han døde i 1982, og ble begravet på Kristiansand kirkegård under fulle militære æresbevisninger.
Buksvømmere
Levevis
Buksvømmere er nebbmunner, det vil si at de har sugende munndeler. Men ulikt mange andre vannteger er sugesnabelen ikke særlig spiss, og de kan ikke stikke et menneske. Buksvømmerne kan lage lyd ved å stridulere, denne "sangen" er godt hørbar om man holder dyrene i et akvarium.
Buksvømmere har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.
Systematisk inndeling / norske arter
Familien buksvømmere er systematisk plassert i gruppen Nepomorpha, sammen med: vannskorpioner, kjempevannteger, Ochteridae, paddeteger, ryggsvømmere, Aphelocheiridae, Potamocoridae, vannrøvere, Pleidae og Helotrephidae
Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg de norske buksvømmerne.
Doktorfisk
Doktorfisk kan referere til:
Bhaskara
Bhaskara (født 1114, død 1185) var en indisk matematiker og astronom. Han representerer på mange måter det ypperste av matematisk og astronomisk kunnskap på 1100-tallet.
Han leverte viktige resultater innen aritmetikk, algebra og trigonometri, og han regnes som en av forløperne til den moderne matematiske analysen.
Nina Zanjani
Zanjani spilte en av hovedrollene i Helena Bergströms regidebut, Se upp for dårene, som datteren Yasmin. I november 2007 hadde teaterstykket Don Carlos premiere på Göteborgs stadsteater, der Zanjani spilte dronning Elisabeth. Hun medvirket også i Night Rider av Björn Runge på samme teater og i Nathan den vise på Stockholm Stadsteater. Hun spilte også i Wallander og i SVTs dramatisering om Selma Lagerlöf, som ble sendt i Sverige den 26. og 27. desember 2008.
Chester Thompson
Chester Cortez Thompson (født 11. desember 1948 i Baltimore, Maryland) er en amerikansk trommeslager og studiomusiker. Han er mest kjent som trommeslager for Frank Zappa, som trommeslager for Genesis under konserter og som medlem av jazz-fusion-bandet Weather Report. Han har også samarbeidet med Genesis-medlemmene Phil Collins, Steve Hackett og Tony Banks på flere av deres solo-prosjekter.
Børnevennen
Børnevennen var et blad startet og redigerte av pastor Niels A. Biørn. Diktet «Barnet og «Børnevennen»» av Henrik Wergeland refererer nettopp til dette bladet. Wergeland var av dem som skrev for Børnevennen, og han utviklet dessuten et nært vennskap til Biørn. Pastor Biørn forrettet i Wergelands begravelse, og giftet seg siden med Wergelands enke, Amalie Sofie.
Dione
Dione er Saturns 12. måne. Den ligger 377 400 km fra Saturn. Dione har en gjennomsnittlig diameter på 1123,2 km. Den ble oppdaget av Giovanni Cassini i 1684.
Boomer’s Story
Boomer's Story er et album fra 1972 av den amerikanske gitaristen og sangeren Ry Cooder. I dette sitt tredje album fortsetter Cooder sitt dypdykk i den amerikanske populærmusikkens historie. Her er materiale av blueslegendene Sleepy John Estes og Skip James, såvel som av visesangeren Dan Penn. Alt er formidla med en passende balanse mellom individuell tolkning og ærbødighet for kildene.
Kangalfisk
Kangalfisk er en art i karpefamilien. Det er en fisk som lever i ferskvann i Midtøsten, hovedsakelig i Tyrkia, Syria, Irak og Iran. Enkelte steder blir den brukt i spa for å lindre symptomene ved psoriasis, da den eter den syke huden, men lar den friske være.
Boomer’s Story
Av og til merker en likevel en tydelig ironisk tone, som i tolkninga av den sjåvinistiske «Rally 'Round the Flag», med slidegitar og langsomt, sørgmodig piano spilt av Randy Newman. I den populære sangen fra andre verdenskrig, «Comin' in on a Wing and a Prayer», viser Cooder gitarspill i tradisjon etter læremesteren Joseph Spence.
Afrikamesterskapet i fotball 2015 Gruppe B
Afrikamesterskapet i fotball 2015 Gruppe B ble spilt fra 18. januar til 26. januar i Ekvatorial-Guinea. Gruppen bestod av, , og. Tunisia og DR Kongo gikk videre til sluttspillet som de to best plasserte lagene i gruppen, mens Kapp Verde og Zambia gikk ut av turneringen.
Boomer’s Story
Tre av de ti numrene er instrumentallåter. På «President Kennedy» hører vi samspill mellom Cooder og Sleepy John Estes, som også er overlatt vokalen.
Blåbjerg
Blåbjerg kan vise til
Pål Skogli
Pål Skogli (født 12. juni 1979) er en norsk tidligere ishockeyspiller. Moderklubben hans er Nes IK og er mest kjent fra Manglerud Star Ishockey. Han har også spilt for Lillehammer Ishockeyklubb, Frisk Asker, Manglerud og Lørenskog Ishockeyklubb. I 2011 la han opp som aktiv.
Franklin (gruppe)
Franklin var navnet på en norsk musikkduo som besto av Oddvar Ruud og Kurt Andreassen. Den ble dannet i 1989, og sommeren samme år produserte de sin største hit, «Bombadilla Life». Denne lå over 16 uker på VG-lista, med flere uker som nummer 1. I 1990 ga de ut albumet All the Fun in the World. Det inneholdt bl.a. sangen «Don't say goodbye», som er spilt inn av en rekke artister, fra Finland til Australia. CD-en oppnådde ikke samme suksess som forgjengeren, og i 1991 ble duoen oppløst.
Abkhasisk
Abkhasisk (abkhasisk , IPA: ) er et pontisk språk som snakkes i Abkhasia (del av Georgia) og Tyrkia.
Det er ifølge Ethnologue 101 000 abkhasisktalende i Georgia. Hvor mange som finnes i Tyrkia er ikke kjent på grunn av manglende befolkningsstatistikk, men et overslag ligger på 4 000, av ei etnisk gruppe på ca. 39 000).
Kjennetegn
Abkhasisk kjennetegnes av et rikt konsonantforråd og et lite vokalforråd: Språket har bare to vokalfonemer, en åpen og en trang. Avhengig av omgivelse kan sistnevnte realiseres som, , eller. Abshuj-dialekten har 58 konsonanter, Bsyp-dialekten har 67.
Abkhasisk er et agglutinerende ergativspråk. Språket skiller mellom ulike kjønn i de personlige pronomena. Morfologien til nomena er relativt enkel, med bare et par kasus, men verbbøyinga er svært kompleks, og dominert av prefiksering.
Nikanor Teratologen
Nikanor Teratologen, pseudonym for Niclas Lundkvist (født 27. oktober 1964 i Kåge) er en svensk forfatter.
Han debuterte med romanen Äldreomsorgen i Övre Kågedalen i 1992, som vakte stor skandale i Sverige da den kom. Romanen er oversatt til norsk av Stig Sæterbakken. Siden debuten har Teratologen utgitt ytterligere tre romaner og en aforismesamling. I tillegg har han gjort seg bemerket med oversettelser, blant annet av Nietzsche.
Henry Ljungmann
Henry Ljungmann (født 3. desember 1897 i Kristiania) var en norsk skihopper, kombinertløper og roer som konkurrerte på 1920-tallet.
Idrettskarriere
Han ble den første nordmannen som vant VM-medalje innen nordiske grener da han vant sølv i normalbakke under Ski-VM 1925 i Johannisbad, Øst-Bøhmen i Tsjekkoslovakia. Tsjekkiske Willen Dick vant rennet. Kun to nordmenn, Johan Blomseth og Henry Ljungmann deltok i dette VM, fordi de studerte i området. Svensker og finner deltok ikke. Ski-VM i Lahtis 1926 regnes av de fleste som det første offisielle ski-VM.
I 1925 satte Henry Jungmann bakkerekord i Kochelbergbakken i Garmisch-Partenkirchen med 59,5 meter.
Henry Ljungmann ble norgesmester i roing (singlesculler) i 1924. Han representerte Christiania Roklub.
Günter von Drenkmann
George Richard Ernst Günter von Drenkmann (født 9. november 1910 i Berlin, død 10. november 1974 i Berlin) var en tysk jurist og president for Berlins kammerrett. Han ble ansett som en liberal dommer.
Günter von Drenkmann var som dommer i sivilsaker blitt justiskammerpresident, og var dermed bystaten Berlins øverste dommer. Den 10. november 1974 brøt flere terrorister seg inn i hans hjem, etter at RAF-terroristen Holger Meins dagen før hadde dødd under en sultestreik i Wittlich-fengselet. Terroristene kalte seg «Bevegelsen 2. juni». Günter von Drenkmann ble skutt og drept av terroristene.
Kjetil Martinsen
Kjetil Martinsen (født 14. september 1992 i Oslo) er en norsk ishockeyspiller. Han spiller løper for Manglerud Star. Og har vært i flere norske klubber Stavanger Oilers, Storhamar Hockey, Tønsberg Vikings, Frisk Asker, Lillehammer IK og moderklubben Vålerenga. Martinsen har også spilt på aldersbestemte landslag. Martinsen har To kongepolaker de er fra Stavanger (2017) og Storhamar (2018).
Günter von Drenkmann
Det er fremdeles omstridt om terroristene planla å bortføre von Drenkmann, og myrdet ham da han satte seg til motverge, eller om de hadde planlagt å drepe ham like fra starten. Drapet er ikke oppklart.
En gate i Tempelhof-Schöneberg skal kalles opp etter Günter von Drenkmann.
Hoa Hao
Hòa Hảo (Chữ Nôm: 道和好, kinesisk: 和好, Hé Hǎo) er en religiøs tradisjon, basert på buddhisme, som ble opprettet i 1939 av Huỳnh Phú Sổ fra Mekongdeltaet i Sør-Vietnam. Tilhengere anser Sổ for å være en profet, og selve Hoa Hao en fortsettelse av Bửu Sơn Kỳ Hương. Oppretterne av disse tradisjonene blir ansett av tilhengerne som utvalgte til å redde menneskeheten fra lidelse og å beskytte den vietnamesiske nasjon.
Kura
Kura er ei elv i Kaukasus. Den begynner i den nordøstlige provinsen Ardahan i Tyrkia, og renner derfra inn i Georgia og videre til Aserbajdsjan, hvor den mottar elva Araks og munner ut i Kaspihavet. Elva er i alt 1 364 kilometer lang.
Navnet Kura stammer fra det mingrelske kur «vann, elv». Det georgiske navnet på elva er Mt'k'vari, som enten stammer fra det georgiske ordet for «godt vann» eller en georgisert form av det mingrelske tkvar-ua som betyr «gnage» (dvs. «elva som gnager seg gjennom fjellene»). Navnet Kura ble først antatt av russiske og senere også av europeiske kartografer. I noen definisjoner danner Kura grensa mellom Europa og Asia.
Før utbyggingen av vannkraftverk langs elva (hovedsakelig i Georgia) var Kura seilbar til Tbilisi i Georgia. Elva er noe forurenset på grunn av større industrisentere som Tbilisi og Rustavi i Georgia.
I Aserbajdsjan kalles elva Kür, og er sammen med Araks den viktigste elva i landet. Den renner gjennom et stort sletteland før den munner ut i Kaspihavet.
Langt oppe i vassdraget sørger Mingetsjevir-demningen for oppdemming av landets største reservoar på 605 km².
Varangermusikerne
Varangermusikerne betegner Scene Finnmarks to utøvende musikere i Øst-Finnmark. Musikerne lokalisert til Vadsø, og har alle solid utdannelse og erfaring fra klassisk og rytmisk musikk.
Medlemmer
Harald Devold (saksofon) var tidligere med.
Garra
Garra er en gruppe karpefisker. Den inneholder over 90 arter, og rundt 2-4 arter nye blir beskrevet hvert år. Noen av artene brukes som akvariefisk. Kangalfisk benyttes til symptomlindring hos psoriasis-pasienter.
Abbeville
Abbeville (Abbegem på flamsk) er en kommune i departementet Somme i regionen Hauts-de-France nord i Frankrike. Abbeville ligger ved elven Somme, 20 km før munningen i Den engelske kanal og 45 km nordvest for Amiens. I middelalderen var byen det laveste krysningspunktet i Somme, og det var i nærheten at Edvard III sin hær krysset elven før slaget ved Crécy i 1346.
Abbeville var den største byen i den tidligere franske provinsen Ponthieu. I dag er den en av tre sous-préfecture i departementet Somme.
Historie
Abbeville er kjent fra 800-tallet, og hørte på denne tiden til klosteret St. Riquier, og ble senere styrt av grevene i Ponthieu. Sammen med grevskapet kom byen inn under Alençon og andre franske familier, og senere under Huset Castile. Gjennom et giftemål i 1272 ble byen så en eiendom av Kong Edward I av England. Franskmenn og engelskmenn erobret området frem og tilbake frem til 1435 da freden i Arras gav byen til Hertugdømmet Burgund. I 1477 ble byen annektert av Kong Louis XI av Frankrike og ble kontrollert av to urettmessige grener av den kongelige familien på 1500- og 1600-tallet, og i 1696 kom den tilbake til kronen.
Abbeville var ganske viktig på 1700-tallet da Van Robais kongelige industri (en av de første store fabrikkene i Frankrike) førte med seg stor rikdom til byen. Voltaire, av flere, skrev om byen. Han skrev også om en episode om intoleranse der en ung fattig herre, Chevalier de la Barre, ble henrettet for mangel på respekt. Dette var visstnok fordi han ikke viste respekt for et religiøst opptog, men episoder om et ødelagt kors skal også ha vært med i bildet.
Doug Ferguson
Han ble ironisk nok et offer for en konflikt på grunn av at bandets trommeslager Andy Ward hadde utviklet seg teknisk på trommer og ville ha større utfordringer i retning bass, mens Ferguson med sin enkle teknikk ikke bidro til denne utviklingen. Han sluttet dermed i bandet motvillig og spilte bass for mindre kjente band som Headwaiter og John's Children.
Han har i ettertid gjenopptatt et prosjekt med bandet The Brew, som var forløperen til Camel, sammen med Andrew Latimer og Andy Ward. Ferguson har i dag trukket seg helt tilbake fra musikkbransjen med unntak av The Brew–prosjektet, og lever som en suksessrik eiendomsutvikler i Sørvest-England hvor han bor med sin familie.
Raimond Hesler
Raimond Hesler (født 6. mai 1989 i Oslo) er en norsk ishockeyspiller. Han spiller løper for Manglerud Star sesongen 2011/12. Tidligere klubber er Vålerenga Ishockey og Kongsvinger Knights. Moderklubben er Furuset Ishockey.
Knyttneve
Knyttneve er en hånd hvor fingrene er bøyd inn mot håndflata, oftest med tommelen som øverstliggende finger. Hånden blir da bli sammenliknbar med en ball eller ruglete stein, noe som igjen gjør at knyttneven til tider vil bli utnyttet for å skade andre.
Krasnojarsktid
Krasnojarsktid (russisk: красноярское время – krasnojarskoje vremja) eller KRAT, oppkalt etter byen Krasnojarsk, er en tidssone i Russland. Den ligger 7 timer foran UTC (UTC+7) og 4 timer foran Moskvatid (MSK+4).
Knyttneve
Knyttnever blir ofte brukt i kamp uten våpen. Man kan utføre et slag på motstanderen ved å svinge eller kaste knyttneven raskt mot vedkommende, og la den harde neven gjøre legemsbeskadigelse. Dette er straffbart, og derfor har slåing med knyttneven blitt mest utbredt i kampsporter som karate og jujutsu. En mindre skadelig måte å bruke en knyttneve på er å ha på boksehansker mens man slår.
Krasnojarsktid
Krasnojarsk sommertid (KRAST) tilsvarer UTC+8, fremdeles 4 timer foran Moskva (MSD+4).
Knyttneve
Den knyttede hånden er brukt som symbol, kanskje mest kjent fra anarkismen. Den står da for opprørthet, sinne og beskjed om ikke å trå for nær.
Krasnojarsktid
Krasnojarsktid ble tidligere kalt Novosibirsktid, helt til Novosibirsk oblast i 1993 gikk over til Omsktid (MSK+3/MSD+3). Grunnet bruken av dekrettid i Russland ligger tiden én time foran standardtiden for den aktuelle tidssonen.
Knyttneve
Knyttneven symboliserer stein i spillet «Stein, saks, papir».
Kildrummy Castle
Kildrummy Castle er en slottsruin i nærheten av Kildrummy i nordøstlige Skottland. Det ligger i Aberdeenshire, ikke langt fra Aberdeen. Festningen er fra begynnelsen av 1200-tallet og antas å ha blitt reist av Donald, jarlen av Mar, en nevø av Robert Bruce.
Historie
I 1361 var det en strid mellom kong David II av Skottland og kongens fetter Thomas, jarl av Mar. Kongen beleiret festningen og erobret den. Han utpekte deretter Walter Moigne som bestyrer inntil videre. Thomas dør i 1377 uten arving som den siste jarl av Mar fra den gamle keltisk gren. Hans eneste søster, Margaret, gift med William, 1. jarl av Douglas, blir grevinne av Mar og Garioch i hennes egen rett og blir etterfulgt av datteren Isabel, grevinne av Mar og Garioch, som giftet seg med Sir Malcolm Drummond, en bror av Annabella, Robert III av Skottlands dronning.
I 1402 blir Malcolm angrepet i sitt eget slott av en gjeng bøller, leid av Alexander Stewart, helten fra Harlow, som overmannet og mishandlet ham inntil han døde. Isabel oppholdt seg i Kildrummy Castle som enke, barnløs og ubeskyttet. Sommeren 1404 erobret Alexander Stewart festningen og tvang enken til å gifte seg med ham, og overtar dermed alle hennes titler og landeiendommer. Stewarts forbindelse til den kongelige familie beskyttet ham fra dette overgrepet.
I 1435 ble festningen overtatt av Jakob I av Skottland og ble kongelig eiendom inntil det ble gitt til lord Elphhinstone i 1507. Festningen gikk videre fra Elphinstone til Erskine før det ble forlatt i 1716 som en følge av fiaskoen med jakobittopprøret.
Beskrivelse
I dag eies ruinene av foreningen Historiske Skottland. Et hotell som bærer slottets navn, Kildrummy Castle Hotel, er blitt bygd på slottets område med utsikt over ruinene.
Gråkallbanen
Gråkallbanen er en forstadsbane i Trondheim. Den var i en lang periode den eneste trikkelinjen i Norge utenfor Oslo, inntil bybanen i Bergen åpnet i juni 2010 (den siste trikkelinjen i Bergen før dette ble nedlagt i 1965). Gråkallbanen er verdens nordligste trikkelinje etter at trikkelinjene ble lagt ned i Arkhangelsk 2004. Sporvidde er 1 000 mm og banen er 8,8 km lang.
Gråkallbanen går fra St. Olavs gate via Ila til Lian på Byåsen. Tidligere gikk det også trikk til Lade, Singsaker, Elgeseter og Trondheim sentralstasjon.
Historikk
En gruppe finansmenn i Trondheim opprettet i 1916 a/s Gråkallbanen. Trondheim kommune gikk inn med en mindre aksjepost, og garanterte dessuten for et lån. Selskapet fikk konsesjon for sporveisdrift i 1917.
17. juli 1924 ble trikken satt i drift fra  St. Olavs gate til Munkvoll stasjon. 30. mai 1925 ble banen forlenget til Ugla, med Ugla Gjestgiveri som attraksjon.
I 1929 ble Ugla Gjestgiveri ødelagt i en brann. Delvis med forsikringspengene, ble deretter banen forlenget 2 km opp til dagens endestasjon Lian. Åpningen til Lian var 28. oktober 1933, og samme dag åpnet selskapet Lian restaurant ved den nye endestasjonen.
Boligbygginga langs traseen førte til et solid trafikkgrunnlag. I 1945 fraktet Gråkallbanen 2,16 millioner passasjerer.
Trondheim kommune økte gradvis sin eierandel, og fra 1966 var ⅍ Gråkallbanen en heleid kommunal bedrift. I 1972 ble både Gråkallbanen og Trondheim Sporvei fusjonert med det kommunale buss-selskapet til a/s Trondheim Trafikkselskap
Den kommunale sporveisdriften ble nedlagt i 1988 etter en opprivende politisk debatt, og etter at det var investert nærmere 150 millioner kroner i nye trikker og verkstedhall. Trikkeskinnene gjennom Midtbyen ble umiddelbart fjernet, selv om en del av materiellet fremdeles sto spredt perifert i byen og på grunn av den plutselige mangelen på skinner måtte flyttes med lastebil i etterkant.
En gruppe sporveisentusiaster, Gråkallbanens venner, opprettet et privat selskap, AS Gråkallbanen, som i 1990 fikk konsesjon på å kjøre på de gjenværende sporene. Selskapet fikk låne de kommunale trikkene mot en symbolsk avgift.
AS Gråkallbanen mobiliserte mange entusiaster og klarte å drive sporvogn med regnskapsmessig overskudd, men ikke å opparbeide kapital til nyinvesteringer. Høsten 2005 ble det derfor på ekstraordinær generalforsamling vedtatt å overdra selskapet til det multinasjonale transportkonsernet Connex, nå Boreal Norge. 1. juli 2008 skiftet selskapet navn fra AS Gråkallbanen til Veolia Transport Bane AS. Merkevaren Gråkallbanen videreføres.
Framtid
Framtiden for finansiering og drift av trikk i Trondheim er fremdeles et omstridt og uavklart politisk tema.
Ny endeholdeplass
Gråkallbanen la i mars 2006 frem en plan om å forlenge trikkelinjen fra dagens endeholdeplass i St. Olavs gate gjennom sentrum og via Trondheim sentralstasjon til Pirterminalen, noe som ville øke linjens passasjergrunnlag vesentlig. I budsjettet for Trondheim, ble det satt av to millioner kroner til dette forslaget. Arbeidet med utvidelsen var ment å starte i 2009.
Det er også blitt foreslått å flytte vendesløyfen i Midtbyen til Prinsens gate, noe som gjør det mulig å fjerne sporet gjennom Tordenskiolds gate, men Bystyret vedtok våren 2012 å bruke pengene på å oppgradere banelegemet i stedet.
Manglende vedlikehold og finansiering
Sør-Trøndelag fylkeskommune, som hadde ansvaret for kollektivtrafikken i byen, signaliserte i november 2008 redusert støtte til trikkedriften. Kort etter ble det lagt fram en rapport om vogner og teknisk anlegg, som viser et betydelig etterslep i vedlikeholdet og et betydelig investeringsbehov dersom driften skal fortsette etter 2015.
Trondheim kommune og Sør-Trøndelag fylkeskommune kom til et kompromiss hvor driften av trikken ble garantert til utgangen av 2009. Våren 2012 bevilget Bystyret via Miljøpakken for Transport å finansiere hele etterslepet på vedlikehold.
Planlagte utvidelser
Konsulentselskapet Rambøll leverte sommeren 2010 en rapport som konkluderte med at bybane i Trondheim ikke vil være samfunnsøkonomisk lønnsomt, med unntak for en bane i tunnel til Valentinlyst. Denne utredningen er fulgt opp av en utredning levert av Asplan Viak våren 2012 som har sett nærmere på mulighetene for en trasé tilpasset buss eller bane, som går i tunnel til Valentinlyst og videre i dagen til Dragvoll eller Brundalen. Denne traseen er kalt stamrute øst. Banealternativet skal være kompatibelt med dagens Gråkallbane.
Tunnelinnslaget var opprinnelig planlagt å være ved Bakke bru, men man har gått bort fra dette alternativet på grunn av vanskelige grunnforhold i området. De mest aktuelle traseene nå er en lang tunneltrasé med innslag ved Innherredsveien/Tautragata eller en kort tunnel med innslag ved Ludvig Daaes gate på Rosenborg.
14. juni 2012 vedtok Bystyret i Trondheim at det skal ses nærmere på samfunnsnytte og muligheter for fortetning langs stamrute øst, med utgangspunkt i lang tunneltrasé. Det er fortsatt åpent om en slik trasé vil tilpasses buss eller bane.
Vognmateriell
Vognmateriellet består ni trikker av typen TT klasse 8. Vognsettene er 20 m lange og har totalt 53 sitteplasser.
Linjekart
Linjekart i openstreetmap.org
Huesca (provins)
Huesca (spansk: Huesca, aragonesisk: Uesca) er en provins nordøst i Spania, nord i den autonome regionen Aragón. Provinshovedstaden er Huesca. Provinsen har et areal på 15 626 km² og er dermed blant de større provinsene i Spania.
Provinsen ligger like sør for Pyreneene og grenser til Zaragoza og Lleida og regionen Navarra. I tillegg grenser den til de franske departementene Pyrénées-Atlantiques og Hautes-Pyrénées.
Provinsen har 202 kommuner og om lag 228 000 innbyggere. Rundt en fjerdedel av disse bor i provinshovedstaden.
Det høyeste fjellet i Pyreneene, Aneto, ligger i Huesca.
Soma
Soma er en bydel i Sandnes. Bydelen ligger vest for sentrum, og grenser i nord til Lura, i sør til Malmheim og Stangeland, i øst til Trones og Sentrum og i vest til Sola kommune.
Bebyggelse og infrastruktur
Europavei 39 og riksvei 44 passerer i sørøstre del av bydelen og utgjør ringveier rundt Sandnes by. Øst for disse ligger deler av boligområdet Smeaheia, som er eneste tettbebyggelse i bydelen. Riksvei 509 går gjennom hele bydelen, fra Sola grense til Stangeland bydel, og er hovedferdselsåre mellom Sandnes og Stavanger lufthavn.
Kirkested
I middelalderen ble det bygget en kirke på stedet. Kirken nevnes i et dokument fra ca. 1280, og ble erstattet av en ny kirke rundt 1640. Soma kirkested ble nedlagt i 1839, men det finnes fortsatt en gammel kirkegård på Soma.
Somaleiren
Somaleiren ble bygget av tyskerne som forlegning for soldater under andre verdenskrig. Etter krigen ble leiren brukt av Luftvernartilleriet, i tilknytning til Sola flystasjon. Også Kavaleriet og Panserverndivisjonen var i perioder forlagt til Soma.
Hærens tekniske verksted i Somaleiren ble opprettet 1977.
Både på 50-, 60- og 70-tallet ble Somaleiren brukt til repetisjonsøvinger. Siste øving var i 1993. Etter dette brukte Rogaland Infanteriregiment leiren som depot for våpen og klær.
Rogaland Krigshistoriske Museum har tilholdsrom i gamle brakker i leiren.
I 2007 blei leiren omregulert til sivile formål.
Octanitrocuban
Octanitrocubane (molekylær formel: C8(NO2)8) er et meget eksplosivt stoff, og er det kraftigste sprengstoffet som hittil er oppfunnet. Det har en detonasjonshastighet på 10 100 meter/sek. Til sammenligning har det nest kraftigste sprengstoffet oktogen, en detonasjonshastighet på 9 100 meter/sek. Det er omtrent like sensitivt som trinitrotoluen (TNT), men ikke sjokkeksplosiv, selv når man slår på det med en hammer.
Fylkesvei 4202
Frem til 2019 hadde veien betegnelsen fylkesvei 903 (Vest-Agder).
Octanitrocuban
Historie
Stoffet octanitrocuban ble først syntetisert i små mengder av kjemikerne Philip Eaton og Mao Xi Zhang ved Universitetet i Chicago i 1999.
Havsvale
Havsvale (Hydrobates pelagicus) er en pelagisk overflatebeitende sjøfugl som tilhører gruppen stormfugler. Havsvalen er 15-16 centimeter lang og har et vingespenn på 37–41 cm og er dermed den minste av stormfuglene i europeiske vann.
Hekking
Havsvalen har en svært langsom reproduksjon, som er vanlig for stormfugler, hunnen legger bare ett egg, og de er 4 til 5 år før de er kjønnsmodne. Egget som veier ca. 25 % av fuglens kroppsvekt legges som oftest direkte på underlaget i et dypt hulrom i bakken. Det kan legges under steiner, i en steinur, eller i en jordhule etter lunde, havlire eller en kanin. Hvis jorden er bløt kan havsvalen grave noe selv. For å unngå plyndring av reiret må de ankomme og forlate reirkolonien i mørke. Derfor er det vanlig at eggleggingen utsettes til august i de nordlige hekkeområder. Rugetiden er cirka 40 døgn. Ungen blir i reiret fra 50 til 80 døgn.
Trivia
Sjøfolk har gitt havsvalen skylden for å ha fremkalt stormer og har derfor ansett den som en ulykkesfugl. På Færøyene brukte man tidligere fuglen som en lampe. Man tredde ganske enkelt en veke gjennom kroppen til fuglen for så å antenne veken. Norske fiskere kalte fuglen for Lever-Lars da den blir tiltrukket av lever som ble kastet fra fiskefartøyene. Funn av ringmerkede havsvaler viser at de kan bli opp til 30 år gamle.
Verdens største havsvalekoloni hekker på Nólsoy på Færøyene.
Yehuda Bauer
Yehuda Bauer (født 1926 i Praha) er en israelsk historiker med holocaust, folkemord og antisemittisme som spesialfelt. Han er professor emeritus i holocauststudier ved Det hebraiske universitetet i Jerusalem.
Virke
Bauer ble i 1996 direktør for International Institute for Holocaust Research, der han fortsatt er akademisk rådgiver. Han har vært tilknyttet Task Force for International Cooperation on Holocaust Education, Remembrance, and Research som rådgiver og er også rådgiver for Yad Vashem, minnesmerket over de som ble drept i holocaust.
Bauer ble 19. juni 2009 utnevnt til kommandør av Den Kongelige Norske Fortjenstorden «for hans humanitære virke og arbeid mot rasisme og folkemord.»
Day of the Moon
Day of the Moon er den andre episoden i sesong 6 i den britiske science fiction-TV-serien Doctor Who. Det er den andre episoden i en to-delers historie av Steven Moffat, og ble vist første gang på BBC One i Storbritannia, på BBC America i USA og på Space i Canada 30. april 2011.
Handling
Episoden starter der The Impossible Astronaut sluttet, og FBI leter etter Amy, Rory og River Song. Verden er blitt okkupert av The Silence og de kan ikke stole på noen. Doktoren er fanget i et perfekt fengsel.
Produksjon
Både Day of the Moon og The Impossible Astronaut markerer første gang Doctor Who har filmen innenfor De forente stater. Den amerikansk-produserte TV-filmen fra 1996 ble filmet i Canada. Dette er også første gang Doctor Who har åpnet med en to-delers historie.
Steven Moffat, hovedforfatter av den nye sesongen, sier at dette vil bli en av de mørkeste åpningene til en sesong av Doctor Who noensinne, og at romvesnene i episoden er basert løst på Edvard Munchs Skrik.
Byneset historielag
Byneset historielag er et historielag fra Byneset i Trondheim kommune i Trøndelag. Det ble stiftet 17. oktober 1994, som et resultat av et prosjekt igangsatt av Landbrukskontoret i Trondheimsdistriktet: «Miljø og Næringsutvikling, Byneset»
Å kartfeste gamle stier og ferdselsårer var et av delprosjektene. En lokal gruppe arbeidet med dette, og ut fra denne oppsto Byneset historielag.
Rudolf Koelman
Rudolf Koelman (født 2. oktober 1959 i Amsterdam) er en nederlandsk fiolinist og professor ved Zürcher Hochschule der Künste (ZHdK) i Sveits.
Biografi
Koelman begynte å studere fiolin i 1972 i Amsterdam for Jan Bor og Herman Krebbers. 1978–1981 var han en av Jascha Heifetz' siste elever ved University of Southern California i Los Angeles. Fra 1996–1999 var Koelman ansatt som konsertmester i Royal Concertgebouw Orchestra i Amsterdam.
Hogmanay-avtalen
Hogmanay-avtalen var en avtale mellom USA, Storbritannia og Norge om bruk av en stor gruppe norske skip under andre verdenskrig. Avtalen ble undertegnet nyttårsaften 1942, og fikk senere navnet Hogmanay-avtalen etter den skotske betegnelsen på en nyttårsgave.
Rudolf Koelman
Biografi
Han er ansatt som professor for en konsert- og solo-fiolinklasse ved «Zürcher Hochschule der Künste» (ZHdK) i Sveits der han også leder ZHdK strykekammerorkester. Han blir også ofte invitert til å være medlem av juryen ved internasjonale fiolinkonkurrenser og mesterklasser såsom «International Holland Music Sessions» og Keshet Eilon i Israel.
Hogmanay-avtalen
Avtalens praktiske konsekvens for Norge og Nortraship var at de siste deler av den norske «frie tonnasje», ble samordnet og stilt til alliert disposisjon. Selv om befraktningsratene var tilfredsstillende, var det norsk frykt for at avtalen ville ødelegge for linjefarten etter krigen.
Rudolf Koelman
Instrument
Rudolf Koelman spiller på en fiolin bygget av Johannes Franciscus Pressenda fra 1829 (Turin/Italia) og en fiolin av Jaap Bolink fra 1984 (Hilversum/Nederland).
Hogmanay-avtalen
Bakgrunn for avtalen
Da Nortraship ble opprettet etter den tyske invasjonen i Norge var USA nøytralt, og fortsatte å være det i halvannet år. Nortraship dro nytte av det gjennom sitt kontor i New York, fraktratene i amerikansk fart var gode, mens risikoen var minimal. For Norge som alliert av Storbritannia var det en vanskelig balansegang; man måtte bidra med felles tonnasje krigsviktig materiell, samtidig hadde Norge egne kommersielle interesser å ivareta. Blant disse var opprettholdelse av norsk linjefart, og her var norske redere også redd for å bli presset ut av USA og Storbritannia etter fredsslutningen.
Da USA kom med i andre verdenskrig etter angrepet på Pearl Harbor ble situasjonen straks endret. Britisk og amerikansk skipsfartspolitikk ble samkjørt og skipsfarten på USA ble straks mer risikofylt. I november 1942 dro den norske skipsfartsminister Sunde til USA for å diskutere ulike problemer vedrørende den nylig ingått «Lend-lease» avtalen mellom USA og Norge; reisen utløste britisk aktivitet som kulminerte i tresidige skipsfartsforhandlinger mellom USA, Storbritannia og Norge.
Mens Norge ønsket direkte skipsfartsforhandlinger med USAs State Department (UD), ville britene ha forhandlingene i London, mellom Nortraship og Ministry of War Transportation, MOWT. Den 24. november 1942 hadde den norske USA ambassadør Morgenstierne og skipsfartsminister Sunde et møte med viseutenriksminister Acheson der fire forhandlingspunkter ble nevnt:
Da War Shipping Administration, WSA den 26. november skriftlig ble orientert om det norske utspillet ble det reagert; spørsmålene var allerede diskutert og klarert med britene og man hadde lagt opp en felles strategi mot nordmennene. Etter flere møter fikk WSA presset State Department og nordmennene så de uløste spørsmålene skulle forhandles av WSA, MOWT og Nortraship.
Trepartsforhandlingene
De reelle forhandlingene startet den 10. desember 1942, fra Nortraship stilte Erling Dekke Næss, David Scoll fra US Maritime Commission (WSA) og William Weston fra britiske MOWT. Scoll var jurist og uten erfaring fra området, mens Næss var mangeårig skipsreder og Weston en erfaren britisk skipsfartsbyråkrat.
På tross av at britene og amerikanerne før forhandlingsstart hadde planlagt å stille samlet mot «de grådige nordmennene» ble dette forpurret av Næss. De to store allierte nasjonene hadde også motstridende interesser, og Næss dro nytte av det. Spesielt forsøkte Næss å spille på Scholl med hans manglende erfaring fra området, så norsk skipsfart fikk best mulig betingelser. Hovedpunktene under forhandlingene var:
Næss som Nortraships forhandler forsøkte dels å oppnå amerikanske betingelser der det var gunstig (som i valuta for fraktratene og i off-hire bestemmelser), og dels britiske betingelser der det var mest attraktivt (som i forsikringsverdier). Sammenlignet med det opprinnelige forslaget til avtale var det bruk av linjeskipene hvor Næss oppnådde mest. Av 12 linjeskip britene og amerikanerne krevde å få på timecharter fikk de bare tre; de ni andre fikk fortsette i sine ruter. Det ble også tatt inn en klausul om at norske linjer ikke skulle diskrimineres mot.
Etter harde forhandlinger, hvor både briter og nordmenn måtte gi etter, men hvor amerikanerne til sist betalte gildet ble avtalen undertegnet nyttårsaften 1942.
Hogmanay-avtalen
Avtalen gjaldt norske skip i amerikanske farvann, de ble inndelt i tre grupper:
Fordelen for britene var at de fikk tilgang til hele den norske handelsflåten, og fraktbetaling og betingelser ble ens på begge sider av atlanteren. Det viktigste var at de fikk disponere en rekke norske tankskip som ble betalt med amerikanske «lend-lease» midler.
Selv om Nortraship tapte disposisjonsrett og således mulighet for høyere frakter på det amerikanske markedet, så var allikevel avtalen akseptabel fra norsk side. Det viktigste var at både frakt og forsikringsoppgjør ble i amerikanske dollar, og ikke den mer usikre britiske valutaen.
Amerikanerne fikk større kontroll over de samlede skipsfartsressurser; gjenytelsen var at det var de som fikk regningen.
LINK
LINK – Scene Finnmarks allmennpraktiserende jazzensemble, som ble initiert i 1994 av Scene Finnmarks daværende leder Harald Devold.
Hogmanay-avtalen
Hogmanay-avtalen
De tildels harde diskusjonene i forhandlingene må sees i lys av de tre landenes ulike interesser. Selv om de var allierte i kampen mot aksemaktene hadde de hver sine mål ved forhandlingene. For Norge var Nortraship både landets viktigste bidrag til alliert krigføring og samtidig tilnærmet den eneste kilde for inntjening; noe landet trengte både under krigen og med tanke på freden.
Diskusjonene rundt linjeskipene var et klart uttrykk for at norsk skipsfart var i ferd med å posisjonere seg for etterkrigstiden. Hogmanay-avtalen var den siste av en rekke tilsvarende tonnasjeavtaler Norge inngikk under andre verdenskrig, og med denne avtalen var hele handelsflåten omfattet av slike avtaler.
Daryl Stuermer
Daryl Mark Stuermer (født 27. november 1952 i Milwaukee, Wisconsin) er en amerikansk gitarist og bassist, mest kjent for sitt samarbeide med Genesis som gitarist og bassist under bandets konserter. Han har også medvirket på Phil Collins' soloprosjekter, både på hans studioalbum og under konserter. Av andre artister som Stuermer har samarbeidet med kan nevnes Tony Banks, Mike Rutherford, Anni-Frid Lyngstad, George Duke, Jean-Luc Ponty og Philip Bailey (fra Earth, Wind and Fire). Samtidig har Stuermer holdt sin egen solokarriere gående.
LINK
Hammerfest
Ensemblet har til en hver tid hatt base i Hammerfest og har bestått av allsidige musikere innen rytmisk musikk, som etter tjeneste i ensemblet har gått videre til karrierer som frilansmusikere. Herunder trommeslager, Roger Johansen, pianist Erik Halvorsen (Sondre Lerche) og trommeslager Ivar Thormodsæter. Pianist Ole Fredrik Norbye har også vært tilknyttet ensemblet.
Backingensemble
LINK opererer innenfor mange sjangere, herunder jazz, pop og rock, alt fra rendyrket jazztrio til backingband for artister som legger ut på turné i Finnmark og landsdelen forøvrig, som f.eks. Mari Boine, Anne Grete Preus, Sondre Lerche, Marte Heggelund, Angélique Kidjo, Morten Abel, Petter Carlsen, Frode Alnæs, Hallgeir Pedersen, Kai Somby og Marit Hætta Øverli.
Kjellersnegl
Kjellersnegl (Limax flavus (Linnaeus 1758)) er et bløtdyr og tilhører de landlevende lungesneglene. Den er en av «nakensneglene» uten synlig skall og hører til i gruppen av kjølsnegler.
LINK
Dyrker egenart
LINK er Norges eneste ensemble innen rytmisk musikk med faste heltidsstillinger. I tillegg til et utstrakt samarbeid med forskjellige utøvere, fokuserer LINK på utvikling av sitt eget kunstneriske uttrykk, med låtmateriale som i stadig større grad er egenkomponert.
Kjellersnegl
Utseende
Kjellersnegl har som alle artene i familiegruppen kjølsnegler, en tydelig kjøl langs oversiden, bakerst på ryggen. Åndehullet er plassert bak midten av kappen.
LINK
Eksterne lenker
Scene Finnmark
Kjellersnegl
Utseende
Kjellersnegl kan bli 7-10 cm lang.
Levevis
Kjellersnegl lever av sopp og planter. Den finnes helst i nærheten av der mennesker bor, vanligvis i fuktige huler, åpne kjellere, iblant i brønner.
Kjellersnegl er tvekjønnet, noe som gjør det lettere å finne en partner. For å kunne legge egg kreves allikevel to snegler, som under paringen, befrukter hverandre gjensidig. De har kompliserte kjønnsorgan og de kjønnsmodne parer seg om våren. Paring skjer på det stedet de møter hverandre. De befrukter hverandre samtidig. Ettersom de er tvekjønnet kan begge legge egg. Snegler dør vanligvis ikke lenge etter paring og egglegging.
Ingleside Cogen gasskraftverk
Ingleside Cogen gasskraftverk er et varmekraftverk i San Patricio County, i delstaten Texas i det sørlige USA. Anlegget har en installert produksjonskapasitet på 508 MW fordelt på 3 turbiner, på 170 – 208 MW hver. Operatør er det lokale energiselskapet Ingleside Cogen LP.
Huelva (provins)
Huelva er en provins sør i Spania, vest i den autonome regionen Andalucía. Den grenser til provinsene Badajoz, Sevilla og Cádiz, Portugal og til Atlanterhavet. Provinshovedstaden er Huelva.
Ingleside Cogen gasskraftverk
Det stod ferdig utbygd i 1999. Anlegget har kogenerasjon. Brenselkilden er naturgass.
Huelva (provins)
Provinsen har et areal på 10 148 km² og rundt en halv million innbyggere. En tredjedel av disse bor i provinshovedstaden. Provinsen har 79 kommuner.
Fylkesvei 858
Fylkesvei 858 (Fv858) går mellom Eidkjosen i Tromsø og Tømmerelv i Balsfjord. Veiens lengde er 82,9 km.
Veien går nordover på vestsiden av Balsfjorden forbi Storsteinnes til Nyvik, deretter vestover langs Nordfjorden til Mestervik, deretter over til Balsfjorden igjen og videre nordover langs vestsiden til Ballsnes der den går i undersjøisk tunnel (Ryatunnelen) under Straumsfjorden til Larseng på Kvaløya. Fra Larseng går veien videre på østsiden av Kvaløya til Eidkjosen.
Før 1. januar 2010 var veien riksvei, etter at regionsreformen trådte i kraft har den status som fylkesvei.